**НАРОДНО ЧИТАЛИЩЕ „ИВАН АНГЕЛОВ ГРОЗДАНОВ – 1927 г.”**

**с. Алеко Константиново, община Пазарджик, тел.: 0894 367 447, e-mail: chitaliste\_aleko@abv.bg**

**Отчет за дейността на Народно читалище**

**„Иван Ангелов Грозданов – 1927 г.” ,**

**с. Алеко Константиново,**

**община Пазарджик за 2023 г.**

Народно читалище „Иван Ангелов Грозданов – 1927 г.” , с. Алеко Константиново работи съвместно с кметството, ОУ”Свети Климент Охридски”,целодневната детска градина”Снежанка” и пенсионерски клуб ”Щастливеца”. Доброволчеството е част от ежедневието на селото.

1.Цели и дейности на Народното читалище:

Целите на НЧ”Иван Ангелов Грозданов-1927 г.”са да задоволяват потребностите на жителите,свързани с развитие и обогатяване на културния живот,социалната и образователна дейност в с.Алеко Константиново.Запазване на местните обичаи и традиции.Разширяване на знанията на жителите на селото и приобщаване към ценностите и постиженията на науката,изкуството и културата.Възпитаване и утвърждаване на националното самосъзнание.Осигуряване на достъп до информация.

2..Информация за художествено-творческата дейност:

Към читалището има сформирана фолклорна група за народни песни и представяне на забравени местни обичаи с художествен ръководител Иванка Паунова. Групата се състои от 14 жени над 60 години и един мъж на 74години /общо 15 самодейци/. Има и кръжок по изобразително “Децата творят”-13 деца до 14 години /9 момичета и 4 момчета/. Доброволчеството е част от ежедневието на селото.Читалището се включи съвместно с кметството за раздаване на помощи /хранителни продукти/ за самотни и нуждаещи се хора.

Читалището работи за разнообразяване на културния живот на селото,за запазване на местните обичаи и традиции,за развитие на творческите заложби и предаване и съхранение на фоклорното ни наследство на младото поколение.

В тази насока читалището ни работи в партньорство с ученици от

ОУ”Христо Смирненски”гр.Пазарджик,общо 15 деца до 14 години /6 момчета и 9 момичета / и ФГ”Светогорка”към читалището.

Идеята е магията на фолклорното ни богатство да се предава не само на нашите деца от селото,а и на други деца .Тази любов към родното и българското,трябва да се преражда от поколение на поколение и наша е задачата тази приемственост да бъде топла и безкрайна.

Инициативата за това сътрудничество се осъществи благодарение на Доцент Василев-ректор в Академията за музикално,танцово и изобразително изкуство”Проф.Асен Диамандиев”-гр.Пловдив.

Други инициатори за това сътрудничество са Маестро Иванка Паунова-худ.ръководител на хора при Ансамбъл “Пазарджик”,както и ръководител на фолклорната група в с.Алеко Константиново и Йонка Пейчева-ръководител на ДФГ”Христо Смирненски”-гр.Пазарджик.Следваха съвместни репетиции с ДФГ”Христо Смирненски” и ФГ”Светогорка”към читалището.Учениците с огромен интерес заучаваха наши местни песни.

ИЗЯВИ на певческа фолклорна група”Светогорка”,с.Алеко Константиново през 2023 г.:

1. Празник на Цалапишкия празник и вино -25 март
2. ФФ”Тунджа пее и танцува-Елхово-месец март
3. НФФ”Сеславска пролет”-23 април
4. НФФ Костандово-2023-месец май
5. Шесто издание на ФФ”Тунджа пее и танцува”-гр.Елхово-месец май
6. Тринадесети международен фолклорен фестивал “Шопски наниз”-Костинброд-месец юни
7. Национален фолклорен фестивал”Петровско надиграване и надпяване”,с.Ягодово-месец юли
8. ФФ на Добра вода,общ.Пещера-месец юли
9. Двадесет и първи Международен фолклорен фестивал в гр.Добрич-месец юли
10. Фестивал на кешкека и народните умения-с.Радилово,общ.Пещера-месец септември
11. Двадесет и втори Национален фолклорен фестивал в гр.Неделино-месец септември
12. Девети фолклорен фестивал”Слав Бойкин”,гр.Раковски-месец ноември
13. Участие на фолклорна група”Светогорка”в Коледните празници в гр.Пазарджик

Проведените културни мероприятия са следните:

- 21.01.2023 г. по традиция всяка година се отбелязва Деня на родилната помощ – Бабинден. Празникът се проведе в пенсионерския клуб съвместно с читалището, с музикално-литературна програма от фолклорната ни група със специалното участие на Янка Атмаджова и Иванка Паунова от Ансамбъл за народни песни и танци - Пазарджик

- Честване на Трифон Зарезан в пенсионерския клуб - представяне на обичая от фолклорната ни група” Зарязване на лозята за плодородна година”.

- През месец март децата от кръжока по изобразително изкуство саморъчно направиха красиви мартенички,които бяха подарени на благотворителния базар в училището.

-Посрещане на Баба Марта в детската градина и в подготвителната група в училището с песни и стихотворения.

.- 3 март –отбелязване на празника с литературно-музикална програма с ученици от местното училище и ФГ”Светогорка” в пенсионерския клуб.

- 8 март – честване на празника на жената с участие на фолклорната група и ученици от местното училище.

-През Юни,Юли и Август-лятна работа с децата от селото.

Запознаване с местните обичаи и традиции,рисуване,четене,викторини ,драматизация на приказки

и лично творчество в кръжока”Децата творят”.

01.10.2023-Честване деня на възрастните хора-/празнична програма/.

-06 .09.2023г.-Съединението на България -рецитал

-22.09.2023 г.-Ден на Независимостта на България-рецитал

-01.11.2023 г.-Ден на Народните будители-/литературно утро/

-Ден на християнското семейство-тържество в пенсионерския клуб.

-Коледен концерт

Важни партньорства:

Сектор “КУЛТЪРА”-община.Пазарджик,

РЕКИЦ”Читалища”-Пазарджик

и РБ”Никола Фурнаджиев”-Пазарджик, целогодишно указваха подкрепа и консултация на читалищните екипи.

**3.Библиотечна дейност-2023 година:**

**Библиотечната дейност е една от основните дейности на читалищата. Тя е насочена към :**

**-превръщането на библиотеката в съвременен,обществен и информационен център на**

**селото,обновяване на библиотечния фонд с нова литература чрез дарения и участия с проекти.**

Отбелязване на бележити дати и годишнини от календара на 2023 г. с витрини и рецитали.

Проведоха се уроци по ББЗ ,маратони на четенето за седмицата на детската книга,викторини,рисунки на любими герои от приказки,интернет достъп по образователни,културни и научни цели и други.През изминалата 2023г., регистрираните читатели в библиотеката са 220 .Посещенията- 1781/общо/,за дома-1679,в читалня-102 Библиотечен фонд-11680 т. Заети библиотечни документи/книги/-2203 т..През 2023 г..в библиотеката постъпиха нови книги спечелени по програма”Българските библиотеки- съвременни центрове за четене и нформираност”.Закупени са общо 80 т.книги на български език. Общата стойност на проекта 1228,29 лв.Други 29 книги са закупени със средства от субсидията на стойност 308,71 лв.

Мисията на библиотеката е свързана с ключовите за развитието на всяко общество елементи:

-грамотност, информираност, образование, култура и гражданско участие.

Библиотеките са пазители на историческата памет и националната ни идентичност.Библиотеката в селото е реален партньор и на училището и на детската градина за насърчаване,подпомагане и повишаване на грамотността.

Със своите исторически традиции,утвърден опит и книжен фонд,библиотеката продължава да бъде крупен културно-информационен център.Разполага с един компютър и един принтер, а на читателите е осигурен безплатен достъп до интернет.Предлага безплатни услуги като копирни и принтиране на библиотечни материали.

- Съставил:...................................................

/Лина Чавдарова/

Председател на НЧ”Иван Ангелов Грозданов-1927 г.”..........................

/ Йорданка Стефанова/